fi sv fi fr fi fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi als en fi fi gl fi fi fi fi fi fi fi fi fi fi fi fi fi fi fi fi ru fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ru fi fr fi fi fi fi fi fi fi fi fi fi fi fi fi fi fi fi ru fi nb fi et fi fi fi fi fi fi fi fi fi fi fi fi war fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi ru fi fi fi fi fi fi fi fi fi fi fi fi fi fi fi fi et fi fi eo fi fi fi fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi de en fi fi fi et fi fi fi fi fi fi fi fi fi fi fi fi fi fi fi fi fi fi fi fi ru fi fi fi fi fi fi fi fi fi fi fi fi fi fi fi fi ru fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ru fi fr fi fi fi fi fi fi fi fi it fi fi fi fi et fi fi fi fi es en fi fi fi fi fi fi et et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ru fi fi fi fi fi fi en fi it en fi en fi pl fi it tr fi fi en fi fi fi fr fi fi fi tr fi lv fi fi
Villa Elsalla - Sivu 2 20:stä - Elämää Villa Elsallassa - rakentamista, sisustamista ja elämää uudessa Kodissa! ♥ Blogi on muuttanut uuteen osoitteeseen. Uusimmat postaukset löydät sivulta: villaelsalla.blogspot.fi : Villa Elsalla
28.3.2014 13:30 - Sanna - Kommentoi - Suosittele
Täällä on ihanan keväistä ilmaa ja auringonpaistetta!
Kevät on yksi lempivuodenajoista kun siinä on toivoa tulevasta ihanasta ja aurinkoisesta kesästä.
Valon määrä lisääntyy ja luonto herää.
Tulin kertomaan teille eräästä mieltä piristävästä asiasta, nimittäin alennuksista ja kupongeista…
Kuulin nyt ensikertaa sivustosta nimeltä
kun minua pyydettiin tekemään yhteistyötä heidän kanssaan.
Minä lähdin heti mukaan, koska sivustolta löytää kaikenkattavasti eri verkkokauppoihin kuten esimerkiksi Boozt, Zalando, Brandos, Stockmann, Reima jne. alennuskoodeja ja ilmaisia kuponkeja. Niitä kannattaa ehdottomasti käyttää, jotta saa kaikki edut ja alennukset itselleen.
Suomessa sivusto on varsin uusi juttu, mutta maailmalla jo pitkään toiminut.
Jotta tietäsin mistä puhun, pitihän minun itse heti kokeilla miten homma toimii.
Boozt.com sivua, koska heillä oli hyvät kokoelmat Odd Molly vaatteita!
(paita Odd Molly, housut Calliope, toppi KappAhl  ja huivi H&M)
Ai että mitä ihania värikkäitä kevät uutuuksia, neuleita ja paitoja!
Oikein namupaloja kaikki! Voisinpa ottaa niistä vaikka jok’ikisen! (:
CupoNation sivujen kautta löysin tarjouksen jolla saa 10 prosenttia alennusta tilauksesta.
Ei sellaista etua voinut jättää käyttämättä,
ja näin ollen klikkasin itselleni uuden Lovely Knit Jacketin, Bright Orange värisenä.
Aikas namu vai mitä?! ♥
Itse henkilökohtaisesti ostan meille paljon vaatteita, sisustus- ja kodin tavaraa, leluja jne. verkkokauppojen kautta. Se on niin helppoa ja yksinkertaista.
Kaupassa kiertelyyn ei tahdo riittää aika eikä haluja.
Tilaaminen on tehty niin helpoksi, ettei kannata juuri kotisohvalta poistua.
Maksaminen on helppoa, toimitus nopeaa, palautus onnistuu ja ennen kaikkea hintojen vertailu on helppoa!
Ja sen voi tehdä vaikka keskellä yötä kun lapset nukkuvat!
Ostan aika vähän vaatteita itselleni, mutta joskus on kiva piristää mieltä ja
hankkia jotain uutta päälle pantavaa vaatekaappiin!
Toisinaan on kiva panostaa laatuun eikä hankkia aina esimerkiksi niitä kaikista halvimpia toppeja!
Nyt klikkailemaan ja ostamaan jotain kivaa itselle, lahjaksi tai vaikka lapsille…
(Postaus tehty yhteistyössä CupoNationin kanssa.)
Avainsanat: CupoNation, Lovely Knit Jacket, Odd Molly, vaatteet
21.3.2014 16:22 - Sanna - 4 kommenttia - Suosittele
Tulin toivottamaan teille pikaisesti hyvää viikonloppua!
Meillä on koko maaliskuu sairasteltu. Tytöillä oli molemmilla korvatulehdukset ja sitten alkoi toinen kierros ja tuli keuhkoputkentulehdus.
Me ollaan oltu siis aika paljon neljän seinän sisällä.
Aika on käynyt tosi pitkäksi. Ollaan katsottu niin paljon lastenohjelmia ja elokuvia… koko vuoden edestä.
Niillä on leikitty tosi paljon! Lego friendsit ja Juniori legot taitaa olla nyt tyttöjen mieleen.
Aika pieniä ne on 3-vuotiaalle ja siksi meillä välillä itketään kun nuorempi sotkee leikin.
Onneksi legoja voi rakentaa aina uudelleen eikä ne mene rikki!
Oletteko löytäneet jostain isoa Lego alustaa? Sellainen kaupunkialusta olisi kiva, jossa olisi tiet, järvet ja muut. Vaikka kankainen. Joku joka pysyy paikallaan eikä ole liukas.
Näin Kaunis Pieni Elämä -blogissa kun Anne oli maalannut lapsille Lego alustan. Omat kuvaamataidot ei taida ihan riittää moiseen.
Eipä mulla muuta tällä kertaa!
Avainsanat: lapset, Lego Friends, lelut
16.3.2014 16:49 - Sanna - 2 kommenttia - Suosittele
Hei ja mukavaa sunnuntai iltaa!
Tunnustetaan nyt heti alkuun etten ole kovinkaan kiinnostunut tekniikasta tai elektroniikasta,
Eikä se haittaa kun mies hallitsee nämä hommat.
Mieheni oli jostain saanut idean että vaimo tarvitsee tällaisen pienen kaiuttimen
(olikohan haluja itsellään moiseen?!:))
Mutta hei katsokaa sitä!
Voiko joku kaiutin olla söpö….?
Tämä pienokainen on niin pieni että mahtuu kämmenelle.
Joten laitoinkin kuvaan sormukseni mittasuhteita antamaan.
Testailtiin tuota miehen kanssa ja sai käyttöohjeita sen suhteen…
ääni kuulostaa hyvälle, varsinkin kovaa alustaa vasten.
Poweria riittää tässä kapistuksessa meidän tarpeisiin.
Kaiutin toimii Bluetoothin avulla. Eli sillä voi soittaa musaa melkein mistä laitteesta tahansa; tietokoneesta, puhelimesta jne.
esim. youtube soittolista päälle ja enjoy!
Kaiuttimessa on myös radio, mutta se tarvii toimiakseen pienen johdon.
Lisäksi siinä on paikka mini sd muistikortille.
Pohjassa on kaikki tarvittavat nappulat ja voluumia voi säätää myös rullaamalla.
Sitten kun aloitan ikkunoiden pesun arvanette mikä pitää minulle seuraa?!
Ps. Kuvassa näkyvä Orkidea (Miltonia) on naistenpäivänä saamani kaunis kukka ystäväviltä!
Kiitos J & L!
12.3.2014 12:55 - Sanna - 6 kommenttia - Suosittele
Sain helmikuussa mahdollisuuden tutustua POMPdeLUXin uuteen kevät/kesä14 mallistoon ihan tuoreeltaan edustajan pitämässä avoimet ovet tilaisuudessa!
Oli ihanaa saada omaa aikaa ja rauhassa käydä vaatteet läpi. Ei kiirettä! 🙂
Olin tutustunut jo etukäteen online kuvastoon! Vaatteet olivat juuri niin ihania kuin odottaa saattaa! ♥
POMPdeLUX sivuille tästä *klik*
Siinä edustajan näppäillessä tilausta eteenpäin, sain herkutella kahvilla ja porkkanakakulla! Kiitos vaan Maiju!
Tilaukseen lähti tytöille uudet mekko ja neulepaita kokonaisuudet!
Posti toimitti paketin meille eilen ja pakko oli heti päästä ottamaan ”muotikuvia”. Sellaisia mallin eleitä alkaa olemaan jo meidän toukokuussa 5 vuotta täyttävällä tyttärellä että!
Nuorempi tyttäreni sai tällaisen suloisen neuletakin, jossa oli selässä kultaisia pääskyjä!
Ja tämän peach sävyisen Badalona mekon. Asusteeseen sopivat leggarit sekä sukkahousut.
Elsalle valitsin rose sävyisen Bedfordin mekon sekä neuletakin ja sukat samaan sävyyn!
Tytöillä on päässään joustavasta pitsinauhasta tekemäni hiuspannat. Tein pannat pitsistä, joka jäi yli pitsikruunujen teosta (kurkkaa postaus niistä täältä!)
Laitoin tähän pikaisen ohjeen hiuspannan tekoon… Toivottavasti saatte jotain selkoa! 🙂 Helppoa ja nopeaa se on!
Tässä tulee jo ihan kesäfiilis! Ai ai! Kun näitä tyttöjen kesämekkojen helmoja katselee! ♥
Avainsanat: DIY, lapset, lastenvaatteet, ompeleminen, POMPdeLUX
7.3.2014 12:47 - Sanna - 6 kommenttia - Suosittele
Meillä on ollut lapsilla käytössä sellainen palkitsemiskäytöntö, jossa he ovat saaneet tarroja tai leimoja kun ovat olleet reippaita tai nukkuneet koko yön omassa sängyssä (oli aika raskasta kun vanhempi tytär tuli joka yö viereeni unissaan potkimaan:)).
Olimme luvanneet palkinnon kun lappunen on täynnä merkkejä.
Palkinnoksi tästä reippaudesta tytöt saivat kioskiinsa uudet puiset leivokset.
Djeko merkkiset macaron leivokset ostin täältä.
Verkkokaupassa niitä ei näkynyt, mutta liikkeestä ainakin saa. Ja muualta netistä varmaan.
Leivoksia oli kuutta eri herkullista väriä.
Aikas syötävän suloisia vai mitä?!
Monitoimilaitteella leivosten tekeminen käy käden käänteessä! ♥
Ehkä äiti voi näistä innostuneena leipoa joku päivä ihan oikeita macaron leivoksia, vaikka näillä siskoni ohjeilla! Nam!
Onko teillä käytössä joku palkitsemiskäytäntö kotona? Ja onko se tuottanut toivottua tulosta?
Nyt me aletaan herkuttelemaan pääsiäsmunialla!
28.2.2014 21:38 - Sanna - 10 kommenttia - Suosittele
Täällä alkaa allekirjoittanut olemaan taas terveenä (ääni oli kadoksissa muutaman päivän), mutta näyttäisi tauti levinneen nyt muihin perheenjäseniin!
Ulkona ei ole piirunkaan vertaa lunta ja kevään sisustus vimma alkaa nostaa päätään.
Pientä kevään raikkautta kävin hakemassa Pentikin hennoilla jasmiinin kuosin ja turkoosin sävyillä olevilla tyynynpäällisillä.
Siivoilin ja järjestelin paikkoja kuntoon viikonlopuksi. Hain orkidean ja ruusuja mieltä piristämään.
Tarkoitus oli viettää meillä siskon vauvakutsuja eli baby showereita.
Kaikki alkoi olla valmista naisväen juhliin, kun nuoremmalla nousi kuume.
Paljon oli nähty vaivaa juhlien valmistelujen eteen. Ei auttanut muu kuin siirtää juhlat toisen siskon luo.
Siivouksen lomassa otin välillä rennosti kutoen lapsille tuubihuiveja ja hörppien kahvia (Sudenkorentotaulu vaihtoi paikkaa makuuhuoneesta olohuoneeseen…)
(Eripari sukkani on mieheni kotiin kiikuttamat uudet ihanat villasukat, joita sain kaksin kappalein – hauska juttu sinällään kun mieheni tutustui illan vietossa vanhaan naiseen joka lupasi kutoa emännälle villasukkia, kun niitä kuluu niin kovaa tahtia tämän meidän alakerran laattalattian vuoksi!) Kerrassaan ihastuttava Ulla! Kiitos vaan hänelle kauniista sukista! ♥
Siskolleni tai tulevalle vauvalle tein mobilen. Tämä on tällainen nopea versio, jossa vanha lampun varjostin ja satiininauha muodostivat kehikon, johon kiinnitin ompelemia hahmoja; lintuja, pilviä ja possuja hennoissa väreissä. Nopea ja helppo DIY idea.
Vauvakutsuille lupauduin tekemään jotain makeaa. Makeaa tosissaan saatiin herkutella kun löysin ihanan blogin nimeltä Doron kakku ja sieltä vastaan tuli suklaa Pavlova kakku.
Siinä yhdistyy kaikki mistä pidän; marenki, suklaa, pähkinät ja mascarpone.
Nam nam! Hyvää oli!
Onneksi sitä jäi vielä huomiselle!
Mukailin vähän ohjetta. Ja jätin siitä pois mm. hasselpähkinärouheen ja liköörin (kolmen raskaana olevan naisen vuoksi:)). Sekä kakun koristeista jätin pois viikunat (kun niitä ei saanut tuoreena meidän lähikaupasta) sekä mini macaron leivokset. Sokerikoristeenkin vaihdoin suklaasulasta tehtyyn koristeeseen.
Mutta pääpiirteissään ohje on Doron, jonka löydät täältä!
Kannattaa tutustua ja kokeilla kun tekee mieli makeaa!
Lopuksi vielä vilautus vaippakakusta, jonka annoimme tulevalle äidille.
(Sori keltainen kuva :()
Toivottavasti teillä kaikilla naisilla oli kivaa!
Ja mukavaa viikonlopun jatkoa sinne ruudun toiselle puolen! ♥
Avainsanat: baby shower, DIY, kutominen, lastenhuone, leipominen, mobile, ompeleminen, sisustus, vaippakakku, vauvakutsut
Julkisivu öisessä valaistuksessa osa. 2
22.2.2014 12:18 - Sanna - 7 kommenttia - Suosittele
Reilu vuosi sitten laittelin kuvia meidän julkisivuvalaistuksesta. Tuolloin kuviin pääsi talon etuosa, koska se oli juuri saatu valmiiksi.
Kuvaamatta jäi silloin takaterassi öisessä valaistuksessa.
Tässä olisi nyt pari kuvaa.
Kuvaaminen pimeässä ei ole kyllä helppoa. Kokeilin pidemmällä objektiivilla, jalustalla ja kauko-ohjauksella.
Tällaisia sain aikaiseksi. Tarvisi perehtyä paremmin noihin aukkoihin ja valotusaikoihin niin onnistuisi paremmin (joskus kun aikaa…)
Aikaisemmat postaukset aiheesta löytyy
Avainsanat: julkisivu, Kannustalo, ulkovalaisimet, valaistus
15.2.2014 09:07 - Sanna - Kommentoi - Suosittele
Ja hauskaa myöhästynyttä ystävänpäivää! ♥
Tulin pikaisesti toivottamaan mukavaa hiihtolomaa (niille keillä nyt sellainen on alkanut) ja kertomaan kuinka kivaa
on kun alkaa talviloma!
Talvikelejä ei meillä täällä länsirannikolla ole, mutta nautitaan lomasta sitten muuten vaan!
Tyttöjen huoneita on kiva sisustella… ja uutena siellä onkin uudet lakanat (H&M) sekä tylliverhot (myöskin H&M)!
Laitoin uusiin verhoihin valosarjat ja vaihdoin vähän tavaroiden järjestystä. Pienillä jutuilla saa vähän muutosta aikaiseksi.
Tyttöjen kanssa leivottiin yhtenä päivänä rahkapullia. Teimme peruspulla taikinan (Sunnantai vehnäjauho pussin kyljessä olleella ohjeella) sekä rahkatäytteen seuraavalla ohjeella:
Tytöillä on päällä joulupukin tuomat uudet essut, tai oikeastaan mekot! Aika hauskat, vai mitä?! Essut on säädettävissä takaa oikean kokoiseksi ja ovat Hemtexin mallistoa.
Näihin kuviin ja tunnelmiin!
Avainsanat: lasten vaatteet, lastenhuoneet, leipominen, sisustus
10.2.2014 13:02 - Sanna - 2 kommenttia - Suosittele
Heippa taas pitkästä aikaa!
Blogi tauko venyi kymmenen päivän mittaiseksi.
Täällä ollaan vietytty normaalia arkea; käyty töissä ja haettu lapsia päiväkodilta. Poikettu uimahallissa ja kuskattu lapsia voimisteluun!
Viikonloppuna oltiin siskoni luona pääkaupunkiseudulla.
Teki hyvää olla välillä pois kotiympyröistä.
By the way… Joulupukki toi ihanan ja lämpöisen neuletakin nuoremmalle – ihanat värit! (Voisin ottaa itsellenikin…)
Siskoni toi lomamatkalta Havaijilta tytöille ensi kesäksi kengät. Nuorimmalle tennarit ja vanhemmalle tarralenkkarit!
Molemmat olivat mieluisia lahjoja.
Näillä katu-uskottavilla tennareilla kelpaisi käpötellä! ♥
Keväällä 5 vuotta täyttävä neiti sai Sofia Ensimmäisen tarralenkkarit, joissa on mustaa ja kultaa! Ne vilkkuvat kävellessä kivasti!
Kengissä oli hyvin kasvuvaraa ensi kesään…
jos vain tytöt malttavat odottaa! (kai sitä sisällä voi vähän kävellä uusilla popoilla!?)
Täällä odotetaan innolla 20. päivä lanseerattavaa kevät/kesä 2014 mallistoa POMPdeLUXilta!
Mitä kaikkea ihanaa onkaan taas luvassa!?
Menen edustajan luokse katsomaan mallistoa tuoreeltaan tuona päivänä, jee!
Hiihtolomakin ja sen myötä talviloma lähestyy! ♥
Me juhlitaan silloin kummipojan 7-vuotis synttäreitä ja mennään perheen kesken katsomaan Helinä-keiju ja Meriroskokeiju elokuvaa!
Millaisia suunnitelmia teillä on?
31.1.2014 10:36 - Sanna - 8 kommenttia - Suosittele
Joskus käy niin että aloittamani käsityö jää unholaan, eikä ota valmistuakseen.
Onko teillä käynyt niin?
Kun sain uuden ompelukoneen, otin varmasti liian suuritöisen työn ensimmäiseksi työksi.
Ehkä tässäkin tapauksessa kannatti kertoa aloittaneensa jotain, koska silloin syntyy ”paineet” tehdä myös työ valmiiksi.
Sain eilen valmiiksi ensimmäisen tilkkupeittoni (en ehkä ihan heti aloita uutta).
Ihan täydellinen siitä ei tullut, mutta kelpaa harjoitustyöksi.
Kankaat on kaikki Laura Ashleyn.
Kokoa peitolla on 170×110.
Sovitin tilkkupeittoa nuorimmaisen sänkyyn ja peitto on sopivan kokoinen juuri tuollaiseen juniori sänkyyn, tai pinnasänkyyn kaksin kerroin taiteltuna.
Varsinaisesti meillä ei ole tarvetta uudelle peitolle, joten pakkasin sen rusetein odottamaan jospa päätyisi jollekin lahjaksi.
Aika arvokas lahja tällainen peitto on. Laskin että tarvikkeisiin meni 60 euroa ja työtunteja tällaiselta noviisilta rutkasti!
Seuraava keskenjäänyt projekti olisi tuubikaulahuivin kutominen loppuun.
Toivotaan että sekin valmistuu joskus!
En ole juuri käsityöihminen ollut koskaan, vaan aikuisiällä opetellut tekemään jotain käsilläni.
Kadehdin niitä joilla on taidot hyppysissä.
Kai harjoitus tekee sitten mestarin!
Ei muuta kuin moi tällä erää!
Avainsanat: lastenhuone, Laura Ashley, ompeleminen, tilkkupeitto
24.1.2014 15:36 - Sanna - 6 kommenttia - Suosittele
Mukavaa viikonloppua blogin lukijat! ♥
Ajattelin laittaa tänne blogiin muutaman kuvan meidän portaista.
Niistä on aikaisemminkin ollut täällä juttua. Lue vaikka täältä!
Portaat ja kaiteet ovat täysin mieheni käsialaa ja kokonaan itse tehdyt.
Kaareva käsijohde jäi reilu vuosi sitten kesken kun muutimme. Silmä ehti tottumaan siihen keskeneräisenä ja puun värisenä (kts. nuolet alla olevassa kuvassa).
Nyt kun porraskaide tai tarkemmin sanottuna käsijohde on saatu kuntoon ja maalatuksi, on aika laittaa tännekin vähän kuvia.
Tätä on meillä tehty pikkuhiljaa.
Kuten ylläolevasta kuvasta näkyy – kirjaimellisesti pala kerrallaan! Eli pienistä puupalasista yhteen liimaamalla, jyrsimällä ja hiomalla, kittaamalla ja maalaamalla.
Portaiden alkupään spiraalista tuli mielestämme ihan hyvä. Erilaisia variaatioita ehdimme jo miettiä.
Yläkerran käsijohteen ja palkin kohdalla oli monta mutkaa tehtävänä (alla oleva kuva).
Täysin valkoinen kaide on valoisampi mitä puun värinen!
Avainsanat: kaarevat portaat, käsijohde, porraskaide
20.1.2014 15:42 - Sanna - 8 kommenttia - Suosittele
Meillä ollaan ulkoiltu, mutta myös leikitty sisällä jäätelökioski leikkejä.
Lasten isä teki  jämäpuista tytöille kioskin omien piirustuksien mukaan. Ajatuksen tästä leikistä saimme kun vierailimme ystäväperheemme luona, johon oli hankittu pahvinen Ikean kioski. Lapset innostuivat leikistä ja kotona sattui olemaan kaikki tarvittava materiaali kioskin tekoon (paitsi maali – pinkki sävyinen Teknoksen Futura maali…)
Kioski on mitoitettu meidän lasten mukaan. Siinä mahtuu istumaan kioskin myyjänä ja taso on lapsille sopiva.
Raitakangas löytyi kaapista. Mies otti mitat ja minä ompelin markiisin.
Markiisi kiinnitettiin runkoon nitojalla ja silitettävällä liimanauhalla.
Vinonauhat ompelin reunaan. Aaltoileva reuna oli aika haastava ommella!
Jäätelökioskissa myydään myös hampurilaisia, hotdogeja, kakkua, pirtelöä ynnä muuta…
Kioskin edessä oleva mainos taulu ”Fresh Ice Cream” löytyi Pinterestistä, joka teetettiin A4 tarra-arkille.
Kioskissa on myös neljä pientä hyllyä.
Markiisin alle kiinnitettiin niiteillä valosarja. Se antaa hyvän valon kioskiin ja valaisee katoksen kauniisti.
Kaksipuolisesta kartongista tein tytöille vipperät koristeeksi.
15x15cm kokoisen neliön leikkasin kartongista.
Jokaiseen kulmaan tein saksilla leikkauksen kohti keskustaa, mutta ei ihan keskelle asti.
Kulmat taitoin keskustaa kohden ja kiinnitin yhteen haaranastalla. Aivan kuin joulutorttua tekisit!
Kioski päätyi vanhemman tyttären huoneeseen, mutta löytää varmaan jostain lopullisen paikkansa. Ehkä ikkunan edestä johonkin muualle.
Kioskia on helppo siirrellä. Se ei ole kovin painava. Ja pysyy hyvin pystyssäkin ”pulpetti” jalkojen ansiosta.
Tällainen  projekti tällä kertaa! ♥
Avainsanat: askartelu, DIY, jäätelökioski, lastenhuoneet
12.1.2014 11:00 - Sanna - 10 kommenttia - Suosittele
Kuten jotkut teistä ovat kuvistani huomanneet että meillä ei ole yläkerran aulan arkiolohuoneessa ollut laisinkaan tv-tasoa.
Ollaan asuttu talossa jo yli vuoden verran ja katseltu telkkaritasoja ostoaikeissa.
Omaa silmää miellyttävää vaihtoehtoa ei ole kävellyt vastaan. Tai aluksi meillä oli isännän kanssa vähän ristiriidassa minkälaista tasoa me etsitään. Mieheni olisi halunnut modernimpaa ja korkeakiiltoista tasoa, tiedättehän sellaisia suoraviivaisia vetimettömiä?! Kun taas minulle olisi kelvannut kaikki täyspuiset massiiviset vanhaa aikaa henkivät tasot. Omaa silmää miellytti myös ristikko-ovet ja Boknäs tyyli.
Kun sopivaa ei löytynyt – oli tehtävä se itse!
Mies ryhtyi hommaan. Hankki tarvittavat puutavarat  ( tason runkomateriaali on ylijäämä tavaraa autotallin rungorakenteesta eli 198×48 lankkua) ja  liimapuulevyä mm. hyllylevyiksi. Taustalevyksi laitettiin keittiönkaapistoista ylijäänyttä peitelevyä. Sokkeliksi jalat peittävää jalkalistaa puutavaraliikkeestä.
Kaapien oviin tilattiin etsattua lasia eli maitolasia. Saranat hommattiin tutun kautta ja vetimet löytyivät rautakaupasta.
Taso mitoitettiin aulan seinän mittojen mukaan. Se kasattiin ja kannettiin maalaukseen. Mieheni maalasi sen listanvalkoisella katalyyttimaalilla.
Tässä kuvaa lähtötilanteesta, kun meidän telkku makasi lattialla. Samoin kuin lapset.
Kuvissa näkyy taso puun värisenä, keskeneräisenä.
(Meillä ei ilmeisesti katsota televisosta kuin lastenohjelmia:))
Me ollaan tosi tyytyväisiä lopputulokseen! Siitä tuli mielestäni juuri sellainen kun halusimme.
Vähän niinkuin kompromissi molempien toiveista. Ei liian selkeää ja yksinkertaista mutta ei liian koristeellista ja runsastakaan!
Mieheni sai päättää runkomateriaalin, minä listan ja vetimet sekä yhdessä pähkäiltiin tyyliin sopivat kehysovet.
Molemmille oli itsestään selvää että siitä tulee valkoinen. Musta sopii tasoon hyvin tehosteeksi (ulospäin näkyvät mustat saranat ja vetimet).
Keskellä olevassa kaapissa on dvd-laite, digiboxi ja vanha vhs-soitin. Laitteita voi käyttää kätevästi maitolasin läpi kaukosäätimellä, avaamatta ovea.
Hyvää kannatti tällä kertaa odottaa! 🙂
Avainsanat: DIY, huonekalut, sisustus
5.1.2014 20:11 - Sanna - 4 kommenttia - Suosittele
Nyt on vuosi vaihtunut. Ja pitäisi alkaa uudet kujeet.
Mutta jotenkin täällä ollaan vielä jossain joulun jälkeisessä kuplassa.
Lueskelin muiden blogeja ja kiinnitin huomiota, että lähes kaikki jossa vierailin alkoivat riisumaan kotia jo joulusta.
Huomenna olisi Loppiainen ja silloin ilmeisesti ”pitäisi” tehdä tuo riisuminen (?).
Aloitin joulun laittamisen ajoissa että ehdin nauttia joulukodista mahdollisimman pitkään. Mietin myös kuinka pian kyllästyn.
Mutta nyt näyttää siltä etten kyllästy siihen ollenkaan.
Tai sitten vain laiskottaa. Ei tiedä mistä aloittaisi.
Aika kova homma taas silittää ja virittää verhot. Pestä pöytäliinat. Kerätä koristeet laatikoihin. Viedä kuusi ulos jne…
Itse asiassa tässä on käynyt ihan päinvastaisesti. Olen ommellut parina päivänä jouluista lippunauhaa kuuseemme. Mies ja lapset askartelivat tänään tonttuja (totta!).
Aikaisemmassa postauksessa esittelin lippunauhaa (lue täältä),
nyt teen samanlaista pitkää noin viisi metriä pitkää nauhaa joulukuuseemme. Siis joulukoristeita nyt kun joulu oli ja meni! Tä?! Taidan tulla jouluhulluksi ihmiseksi!
Netistä ja alennusmyynneistä olen etsinyt joulukoristeita ensi vuodelle! Löysinkin kivoja Stockmannin verkkokaupasta. Ja havuköynnöksetkin on ollut etsinnäin alla pitkään.
Nyt löysin meille sellaisetkin porraskaiteita koristamaan!
Blogin lukijoita säästääkseni en kuitenkaan alkanut kuvaamaan meidän joulukotia enää (turha sikäli kuvata kun ei ole edes kunnon valaistusta) ja kaivoin kameran kätköistä pari kuvaa viirinauhoista.
Ompelin Tilda kankaasta viirit sukulaistytöille joululahjaksi.
Aika raikkaat ja keväiset, vai mitä?!
Saisiko näitä kuvia katsoessa tarmoa alkaa heivaamaan joulua varaston uumeniin?! Ehkä.
Taidan esitellä ne jouluhömpötykseni teille sitten ensi jouluna! ♥
Avainsanat: joulu, ompeleminen, sisustus
arvonta askartelu autotalli DIY elämää uudessa Kodissa Ikea joulu julkisivu kaarevat portaat Kannustalo keittiö keittiökalusteet kodinhoitohuone kodinkoneet kukat kylpyhuone laatat lapset lastenhuoneet lastenjuhlat lastenvaatteet Laura Ashley leipominen maalit manttelitakkakehys Matti-ovi ompeleminen pihatyöt POMPdeLUX porraskaide puutarha pääsiäinen sauna seinien tasoitus sisustus sisustussuunnitelma takka talon maalaus tapetit terassi valaistus virkkaaminen väliovi wc yläkerta
Olohuoneen uusi look ja arvonnan voittaja
Diadeemi DIY ja Jeanne d’Arc Living ARVONTA!
2012 rakennetussa Kannustalon Aurorassa asustaa neljän hengen perhe. Blogissa kirjoitellaan rakentamisesta, sisustellaan uutta kotia, esitellään kättentöitä ja kuvataan lapsiperheen arkea sekä touhutaan pihatöiden parissa. Jätäthän käynnistäsi pienen viestin - olisin siitä erittäin iloinen. Ja huomaathan että kuvat ovat omiani ellen toisin mainitse. Ethän lainaa tai kopio niitä! Minuun voi olla yhteydessä myös sähköpostilla villaelsalla@gmail.com Tervetuloa mukaan!
Blogi jatkuu sivustolla villaelsalla.blogspot.fi
VILLA ELSALLA NYT MYÖS PINTERESTISSÄ!
Seuraa blogiani Bloglovinin avulla
Sanna: Julkisivu öisessä valaistuksessa
Marïsol: Julkisivu öisessä valaistuksessa
Sanna: Tyttöjen wc sisustussuunnitelma
Sanna: Julkisivu öisessä valaistuksessa osa. 2
Mari: Julkisivu öisessä valaistuksessa osa. 2
Luo oma blogi  Seuraava blogi
Ilmaisen julkaisemisen puolesta - © 2022 Blogaaja.fi - Ilmoita asiaton sisältö